One Direction

One Direction (lühendatult 1D) on popmuusikat viljelev Briti-Iiri poistebänd, mille koosseisu kuuluvad Harry Styles, Liam Payne, Niall Horan ja Louis Tomlinson. Varem kuulus poistegruppi ka Zayn Malik, kes teatas 25. märtsil 2015 bändist lahkumisest.

Bänd sai 2010. aastal Suurbritannia saatesarja "The X Factor" seitsmendal hooajal kolmanda koha. Pärast "The X Factorit" sõlmisid nad lepingu Simon Cowelli plaadifirmaga Syco Music. Hiljem sõlmisid nad lepingu Põhja-Ameerikas Columbia Recordsiga.

One Directioni esimene singel "What Makes You Beautiful" ilmus 11. septembril 2011. Singel tõusis 18. septembril 2011 Briti edetabelites esikohale. Nende teisest singlist "Gotta Be You", mis anti välja 13. novembril 2011, sai Briti edetabelite kolmanda koha hitt. Nende debüütalbum "Up All Night" tuli müügile 21. novembril 2011 ja see pääses kohe Briti edetabelisse, olles 2011. aasta suurima müügiga debüütalbum. One Directioni kolmas singel "One Thing" anti välja 13. jaanuaril 2012. Sama aasta alguses esitati nende singel "What Makes You Beautiful" Brit Awardsil aasta singli auhinnale, mille nad 21. veebruaril ka võitsid.

Alates 2016. aasta märtsist on bänd ajutisel pausil,Wootton, Dan, "Four directions: 1D lads to go separate ways in March", The Sun, 13.07.2017"ONE DIRECTION" TROTZ PAUSE ERFOLGREICH Reichsten Künstler in Europa, 02.01.2017, veebiversioon (vaadatud 1. oktoobril 2017) saksa keeles et bändiliikmed saaksid keskenduda sooloprojektidele. Niall Horani debüütsingel "This Town" ilmus 29. septembril 2016. Louis Tomlinsoni debüütsingel "Just Hold On" koos DJ Steve Aokiga ilmus 10. detsembril 2016. Harry Styles'i debüütsingel "Sign of the Times" ilmus 7. aprillil 2017 ning Liam Payne'i debüütsingel "Strip That Down" ilmus 19. mail 2017.

 Ajalugu 
 2010: "The X Factor" ja kujunemine 

2010. aastal osalesid kõik viis bändiliiget üksikkandidaatidena saates "The X Factor", aga neil ei õnnestunud kvalifitseeruda poiste kategoorias. Pärast külaliskohtuniku Nicole Scherzingeri ja Simon Cowelli soovitust moodustati poistest bänd, mis lubas neil osaleda gruppide kategoorias. One Direction lõpetas saate kolmanda kohaga Rebecca Fergusoni ja võitja Matt Cardle'i järel. Kohe pärast finaali lekkis internetti nende laul "Forever Young", mis muidu oleks avaldatud siis, kui nad oleksid "The X Factori" võitnud.

Zayn Malik lahkus bändist 2015. aasta märtsis. Seni on Malik ainus bändist lahkunud liige.

 Muusikavälised tegevused 
 Raamatud 
Esimene One Directioni raamat, "One Direction: Forever Young (Our Official X Factor Story)", avaldati 17. veebruaril 2011. Kirjastaja HarperCollinsi raamat oli edetabelis "Sunday Times Bestseller" esikohal.

"One Direction: The Official Annual 2012" avaldati 1. septembril 2011. Raamatus on eksklusiivintervjuud ja uued fotod bändist.

15. septembril 2011 avaldas One Direction raamatu "Dare to Dream: Life as One Direction". Seegi sisaldab eksklusiivseid värskeid fotosid bändist, koos mõne privaatse hetke jäädvustusega. "Dare to Dream" suutis kindlustada esikoha Sunday Timesi edetabelis "Non-Fiction Hardback Bestseller".

27. augustil 2013 aastal avaldas One Direction uue raamatu "Where We Are" 2011. ja 2012. aasta seiklustest nende eludes. Raamatus räägivad poisid fännidest, kellega nad kohtunud on, nende mõtetest ja tunnetest, lootustest ja unistustest ning headest ja halbadest aegadest.

Auhinnad ja nominatsioonid
AastaKandidaatAuhindKategooriaTulemus2011One Direction4Music AwardsParim ansambelVõitOne Direction4Music AwardsParim läbimurreVõit"What Makes You Beautiful"4Music AwardsParim videoVõit2012One Direction4Music AwardsParim ansambelVõitOne DirectionARIA Music AwardsParim rahvusvaheline artistVõit"Up All Night"BBC Radio 1 Teen AwardsParim Briti albumVõit"One Thing"BBC Radio 1 Teen AwardsParim Briti singelVõitOne DirectionARIA Music AwardsParim rahvusvaheline artistVõit"What Makes You Beautiful"Brit AwardsBriti aasta singelVõit"What Makes You Beautiful"JIM AwardsParim uustulija – rahvusvahelineVõit2013"Best Song Ever"4Music AwardsParim muusikavideoVõit"Take Me Home"American Music AwardsParim popi/roki albumVõitOne DirectionAmerican Music AwardsParim popi/roki bänd/duo/gruppVõitOne DirectionARIA Music AwardsParim rahvusvaheline artistVõitOne DirectionBBC Radio 1 Teen AwardsParim Briti gruppVõit"Best Song Ever"BBC Radio 1 Teen AwardsParim Briti singelVõitOne DirectionBillboard Music AwardsParim duo/gruppVõitOne DirectionBillboard Music AwardsUus aasta artistVõitOne DirectionBillboard Music AwardsParim popartistVõitOne DirectionBrit AwardsBRITs ülemaailmne eduVõit2014"Midnight Memories"4Music AwardsParim videoVõitOne DirectionAmerican Music AwardsParim popi/roki bänd/duo/gruppVõitOne DirectionAmerican Music AwardsAasta artistVõitOne DirectionARIA Music AwardsParim rahvusvaheline artistVõit"Best Song Ever"Brit AwardsBriti videoVõitOne DirectionBrit AwardsBRITs ülemaailmne eduVõitOne DirectionMTV Europe Music AwardsParim popartistVõit2015One DirectionAmerican Music AwardsAasta artistVõitOne DirectionAmerican Music AwardsParim popi/roki bänd/duo/gruppVõit"Drag Me Down"BBC Radio 1 Teen AwardsParim Briti singelVõitOne DirectionBBC Radio 1 Teen AwardsParim Briti gruppVõitOne DirectionBillboard Music AwardsParim duo/gruppVõit2016"Drag Me Down"Brit AwardsBriti artisti aasta videoVõitOne DirectionARIA Music AwardsParim rahvusvaheline artistVõit2017"History"Brit AwardsBriti artisti aasta videoVõit

 Turneed ja kontserdid 
One Direction aprillis 2012 Sydneys. Vasakult: Louis Tomlinson, Harry Styles, Liam Payne, Zayn Malik, Niall Horan|pisi
 Turnee "Up All Night" 
27. septembril 2011 kuulutas One Direction välja oma esimese Suurbritannia turnee, mis kestis 2011. aasta detsembrist 2012. aasta jaanuarini. Turnee müüdi välja minutitega.

 Turnee "Better With U" 
Novembris 2011 kuulutati välja Põhja-Ameerika turnee koos Ameerika bändiga Big Time Rush. Lühike turnee toimus 2012. aasta veebruari lõpust kuni märtsi alguseni.

 Turnee "Take Me Home" 
One Directioni esimene ja nende senini kõige suurem maailmaturnee kestis 2013. aastal veebruarist novembrini. Turnee koosnes 134 kontserdist, mis korraldati Euroopa, Põhja-Ameerika ja Austraalia suurimatel lavadel. Eelsoojendajateks oli 5 Seconds of Summer.

 Turnee "Where We Are" 
One Directioni teine maailmaturnee 2014. aastal, mis kestis aprillist kuni oktoobrini, hõlmas Euroopat, Põhja-Ameerikat ja Lõuna-Ameerikat. Turnee koosnes 69 kontserdist.

Turnee "On The Road Again" 
One Directioni kolmas maailmaturnee 2015. aastal kestis veebruarist kuni oktoobrini. Turnee koosnes 80 kontserdist Austraalias, Aasias, Aafrikas, Euroopas ja Põhja-Ameerikas.

Nimi
Nime One Direction mõtles välja Harry Styles.Magazine, Twist "TWIST News: Zayn Malik reveals what Liam Payne wanted to name One Direction", Twist Magazine, 14.07.2017

 Bändiliikmed 
 Praegused liikmed 
Niall Horan (alates 2010)
Liam Payne (alates 2010)
Harry Styles (alates 2010)
Louis Tomlinson (alates 2010)

 Endised liikmed 
Zayn Malik (2010–2015)

Pillimehed
 Praegused liikmed 
 Josh Devine – trummid (2010–2016)
 Dan Richards – kitarr (2010–2016)
 Jon Shone – süntesaator, löökpillid (2010–2016)
 Sandy Beales – bass (2010–2016)

 Albumid 
 "Up All Night" (2011)
 "Take Me Home" (2012)
 "Midnight Memories" (2013)
 "Four" (2014)
 "Made in the A.M." (2015)

 Singlid 
 "What Makes You Beautiful", autorid Rami Yacoub, FJD, Carl Falk, Savan Kotecha; albumilt "Up All Night" (2011)
 "Gotta Be You", autorid Steve Mac, August Rigo; albumilt "Up All Night" (2011)
 "One Thing", autorid Rami Yacoub, Carl Falk, Savan Kotecha; albumilt "Up All Night" (2011)
 "More Than This", autor Jamie Scott; albumilt "Up All Night" (2011)
 "Live While We're Young", autorid Rami Yacoub, Carl Falk, Savan Kotecha; albumilt "Take Me Home" (2012) 
 "Little Things", autorid Ed Sheeran & Fiona Bevan; albumilt "Take Me Home" (2012) 
 "Kiss You", autorid Rami Yacoub, Carl Falk, Savan Kotecha, Shellback, Kristian Lundin, Kristoffer Fogelmark, Albin Nedler; albumilt "Take Me Home" (2012) 
 "Best Song Ever", autorid Julian Bunetta, Ed Drewett, John Ryan, Wayne Hector ; albumilt "Midnight Memories" (2013)
 "Story of My Life", autorid Jamie Scott, John Ryan, Niall Horan, Zayn Malik, Liam Payne, Harry Styles, Louis Tomlinson; albumilt "Midnight Memories" (2013) 
 "Midnight Memories", autorid Julian Bunetta, Jamie Scott, John Ryan, Liam Payne, Louis Tomlinson; albumilt "Midnight Memories" (2013) 
 "You & I", autorid Julian Bunetta, Jamie Scott, John Ryan; albumilt "Midnight Memories" (2013)
 "Steal My Girl", autorid Wayne Hector, John Ryan, Julian Bunetta, Ed Drewett, Louis Tomlinson, Liam Payne; albumilt "Four" (2014)
 "Night Changes", autorid Jamie Scott, John Ryan, Julian Bunetta, Niall Horan, Louis Tomlinson, Liam Payne, Zayn Malik, Harry Styles; albumilt "Four" (2014)
"Drag Me Down", autorid Jamie Scott, John Ryan, Julian Bunetta; albumilt "Made in the A.M." (2015)
"Perfect", autorid Harry Styles, Louis Tomlinson, Julian Bunetta, John Ryan, Jacob Kasher, Jesse Shatkin, Maureen Anne McDonald; albumilt "Made in the A.M." (2015)
"History", autorid Liam Payne, Louis Tomlinson, Julian Bunetta, John Ryan, Wayne Hector, Ed Drewett; albumilt "Made in the A.M." (2015)

 Viited 

 Kirjandus 
 Sarah-Louise James, "One Direction. Tõeline fänniraamat, mis hoiab teid terve öö üleval", tõlkinud Krista Kallis, Tänapäev, 2013, ISBN 9789949273577

Välislingid
 Ametlik koduleht
 AllMusic: One Direction
 Facebook: One Direction Music
 Twitter:  One Direction

Kategooria:Suurbritannia ansamblid